text: DMI advarer om tæt tåge - pas på i trafikken
  03 april 2018 kl. 18.33
  Der er risiko for tæt tåge i hele landsdelen – med sigtbarhed på under 100 meter.
  Det var rent kaos, da Syd- og Sønderjylland senest blev ramt af tæt tåge. 12. marts mistede to personer livet, mange blev kvæstet ved et tocifret antal ulykker og redningshelikoptere kunne ikke komme frem til flere harmonikasammenstød.
  Derfor advarer DMI om forøget risiko for trafikuheld – og opfordrer trafikanter til at køre forsigtigt og være opmærksomme på, at transporttiden kan være længere end normalt.
  Ligeledes opfordrer Vejdirektoratet bilister til at passe på i trafikken, nedsætte hastigheden og holde ekstra god afstand.
  Risikoen for tæt tåge gælder indtil videre til onsdag morgen klokken otte.
  DMI varsel om tæt tåge. : https://t.co/HsShtHoaE7 pic.twitter.com/gzYrCeoduy
  
  Pas på i trafikken, nedsæt hastigheden og hold ekstra god afstand. #dktrafikinfo. https://t.co/6SEYGtB9yA
  
  